en en es en fi fi fi en fi fi fi fi fi fi fi en en en fi fi fi en en fi fi fi fi en en fi fi en fi fi fi fi fi fi fi en en fi fi fi fi fi en en fi fi fi fi fi fi en en fi fi fi fi fi en en fi fi fi fi en en fi fi fi en en fi fi fi fi fi en en fi fi fi fi fi fi en en fi fi fi fi en en fi fi fi fi en en fi fi fi fi fi en en fi fi fi fi en en et fi fi fi fi fi fi en en fi fi fi fi fi en en fi fi fi fi fi fi en en fi fi fi fi en en fi fi fi fi en en fi fi fi fi fi en en en fi fi fi fi en es en fi en en de cs en en cs cs en en en de cs da en da cs en en cs cs en en en de cs da en da cs en en cs cs en en en zh da da en da cs en en en fi fi en fi fi fi fi fi fi fi fi fi fi fi fi fi fi et fi fi fi fi fi da en en en cs cs cs en da cs en en cs cs en en en cs da da en da cs en en cs cs en en en de cs da en da cs en en cs cs en en en cs da da en da cs en en cs da en en en cs cs cs en da cs en en cs cs en en en cs cs da en da cs en en cs cs en en en cs cs da en da cs en en cs cs en en en cs cs da en da cs en en cs da en en en de cs cs en da cs en en cs da en en en cs da da en en de en en de da en en en cs da da en da cs en en cs cs en en en cs sv da en cs cs en en cs en en fi fi fi fi fi fi fi fi fi fi fi fi fi fi fi fr it it fi fi pt en fi it hu hbs_lat fr tr uz en it pt en it fi it fi et fi en eml fi fi fi fi fi fi fi fi fi hu fi fi fi fi fi fi fi fi fi fi fi fi fi fi fi fi fi fi fi et fi pt fi fi fi fi fi fi fi fi hu it en fi it fi fi de hu hu fi en pt it fi fi fi fi sv fi fi fi fi fi fi pt fi fi fi it fi en fi en fi fi fi pt sv fi it fi it fi fi en fi fi en it en it it pt pt fi fi et fi fi fi fi it fi cs fi fi hu fi fi fi nl fi it fi fi en
skip to main | skip to sidebar
Lammikko kasvaa joeksi ajatteli lokki ja sukelsi saviseen veteen
Yöllä satoi rankasti. Tiedän, sillä heräsin kovaan ropinaan ikknassa. Aamulla tuuli jo navakasti ja lämpötila pysyi +10:ssä asteessa. Torimontulla vesi oli noussut ja lokki uiskenteli menemään. Mitä jos kala uisi savitunnelia pitkin monttuun, lokki varmaan ilahtuisi.
Tässä kuvassa lokki ajatteli että lammikko montussa kasvaa joeksi ja sukelsi lammikkoon. Lammikosta uhkaa tulla jokinen.
Taistolaisuuden aika Lounai-Suomen kirjailijossa oli ahdistavaa aikaa. Ahdistavaa se oli kyllä porvarienkin aikaan. Nurkkakuntaisuus ja valikoivuus oli molempien helmasynti. Taistolaisuuden aikaan oli ainakin aluksi puheenjohtajana Kosti Sironen, hän näytteli myös Ylioppilasteatterissa. Jos joku halusi olla seisomatta kenenkään joukoissa joutui molempien tappolistoille. Sihteerinä toimi Tuula- Maria Ilkka ja hän oli tiukin stalinisti jonka olen tavannut. Hän sai palkkaa ja lähti sitten DDR:n. Toinen miellyttävänpi, keräsi sihteerinä rahaa ja matkusti Unkariin, ja palasi vasta Unkarin avauduttua. Yksi opiskelija sai palkkaa myöhenpinä aikoina ns. opintorahan jatkeeksi.
1980-luvulla oli asiallita toimintaa ja Jukka Parkkinen oli erittäin hyvä puheenjohtaja. Oli runoustapahtumia ja proosaakin. Ylioppilasteatterissa oli silloin niin nuori Leena Lander esiintymässä ja hänen Syyspastoraali kirjansa oli juuri ilmestynyt. Hänen ylleen lankesi viihdekirjaailijan leima mutta hänestä tuli vakavasti otettava myöhemmin.
Jarkko Laineen osuus Lounais-Suomen kirjailijoiden toiminnassa ei ole merkittävä, hänellä oli isompia ympyröitä hoidettavana. Hän jopa erosi kiukuspäissään yhdistyksestä.
Harri Raittiin aikakausi oli hyvinkin pysähtynyttä ja hän esiintyi Viron erityistuntijana. Hän on erittäin voimakastahtoinen ja valikoiva. Hänen kirjallinen tuotantonsa ei ole minun makuuni, mutta makuasioista ei kiistellä. Hän yritti vastavoimaksi Turun runoliikkeelle puolustamalla loppusointuja.
Turun runoliike oli yliarvostettu, mutta piristi tietenkin yleistä apatiaa. Lavarunous oli muodissa.
Toivon ettei juhlahistoriikki kutistu Harri Raittiin aikaan Se olisi sääli.
Aurinko kultasi ristin. On helatorstai, Kristuksen taivaaseen astumisen päivä. Toriparkkityomaalla poran ääni ylitti aamurauhan. Torilla myyjä laittoi kukkia kojuunsa.
Kirkon kivijalassa murtumat syvenevät. Takorautainen aita vinksottaa. Börsin vanhalla puolella samanlainen aita poistetaan kuulemma. Toivon ettei kirkon aidalle käy samoin.
Torikuopassa lampi laajenee ja joki levittäytyy montun pohjalle. Linnut lentävät korkealla. Rantapolulla huomasin sorsapoikueen joessa. Lokit kuulemma herkuttelevat sorsanpoikasilla sanoi satunnainen vastaan tulija. Vihreä seinä levittäytyy polulle.
Lounais-Suomen kirjailijoiden ensimmäinen puheenjohtaja oli Rovasti, runoilija ja prosaisti Jaakko Haavio. Hän itse sanoi että hänet haluttiin puheenjohtajaksi siksi koska hän tasoitti vallitsevia tahoja ja yhdistys sai rahaa kaupungilta toimiakseen. Yhdistyksen jäsenten joukossa oli vasemmistoradikaaleja porvaroen mielestä liikaa. Jaakko Haavio osoitti aikamoista siviilirohkeutta tulemalla ravintola Moseliin, yhdistyksen joulujuhlaan, joulusaarnaa pitämään. Mosel oli pahamainen ravintola ja siellä kävi näyttelijöitä ja muuta taideväkeä. Siellä oli huoria tyrkyllä. Kerran mainitsin Moselin työpaikassani ja minua valistettiin että Säällinen nainen ei sellaiseen paikkaan mene.
Turussa toimi NVL:n siipi osasto. 1960-luvun loppupuolella Siipi järjesti Huuto ja meteli tapahtuman Vähäväkisten talolla. Armo Hormia kaappasi tilaisuuden omaksi vaalitapahtumakseen(keskusta) ja Siipi raivostui. Hormia maksoi laskun. Minusta Huuto tapahtuma oli kulttuuritapahtumana tärkeämpi kuin LSK:n tapahtuma Akatemiatalolla.
Tietenkin oli ryhmittymiä jotka olivat vihamielisiä toisilleen. Suurin osa LSK:n jäsenistä oli ns. puolueettomia ja siten näkymättömiä. Hämeenportissa kuulemma kirjoitettiin tappolistoja puolin ja toisin.
1971 syksyllä olivat Uudenkaupungin kulttuurikäräjät. Mukana olivat Uudenkaupungin poliittinen johto, lukuisia kirjailijoita, Annikki Kariniemi Rovaniemeltä, Heikki Palmu, Jarkko Laine, Kalle Isotalo, Simo Ojanen, Juhani Tikkanen... Margareta Keskitalo oli yhdistyksen puheenjohtaja. Eeva Illoinen kävi haukkumassa koska me olimme pilanneet hänen maineensa Uudenkaupungin seurapiireissä. Hän poistui paikalta. Alpo Jaakola piti hienon puheen taiteesta ja taiteilijasta yhteiskunnan puristuksessa. Kosti Sironen toimi syyttäjänä. En muista mitä saavutettiin näillä kulttuurikäräjillä. Ainakin keskusteltiin. Läänin taidetoimikunta kustansi tapahtuman.
Torimontussa lampi laajenee ja linnut uiskentelevat. Kävelin varhain aamulla kaupungin halki. Ilma oli hyvä hengittää.
Osuuskaupan ruma Börs puretaan kohta. Sitä ei tule ikävä sillä se on osoitus huonosta mausta ja loputtomasta ahneudesta. Tuo ruma rakennettiin vanhan Jugend hotellin tilalle ja vanhan purkaminen oli kauneusmurha kaupunkikuvassamme. Eilen, lauantaina, oli ollut irtaimiston huutokauppa.
Vanhan Börsin säilynyt osa. Säilynee jatkossakin. Kaikkea kauneutta ei vielä ole tuhottu.
Syreenit kukkivat kirkon kadun puoleisessa osassa.
Miten on mahdollista että Lounais-Suomen kirjailijoiden koko arkisto on lapioitu roskalavalle ja viety kaatopaikalle. Kirjoita siinä sitten 50-juhlavuoden historiikki. Tekijällä on lähes mahdoton tehtävä.
Turun kirjailijoista on tehty muutama kirja. Useimmiten niissä on unohtunut pois kirjailijoita, tekijän mieltymyksiin liittyen. Eräs kirjallisuuden tutkija ja kriitikko teki kirjan Turun kirjailijoista ja unohti mainita Kosti Sirosen, silloisen Lounais-Suomen kirjailijoiden puheenjohtajan. Kosti oli tuolloin vasemmistoon kuuluva runoilija. Hänellä oli kantava ääni ja hän huusi runomatineoissa kumoon ihmisiä. Naiset miehittivät etupenkit ihastuksesta huokaillen. Nyt hän huusi kumoon tutkijakriitikon ja teksti oli murhaavaa. En kyllä itsekkään pitänyt kyseisestä kriitikosta.
Turkulaiset ovat nurkkakuntaisia. Se näkyi kyllä yhdistyksen toiminnassa ja hengessä. 1970-luvulla oli poliittisia klikkejä. Siitä tuonnempana.
Turussa sakeita sadekuuroja. +12 astetta lämmitä. Torimontussa pulut ja kaksi lokkia uivat lammikoissa.
Posted by quijote at 11:16 AM No comments:
Friday, May 24, 2019
Raunioyrtti kukkii jo jokirannassa. Se on heleänsininen väriltään, mutta kuvatessa väri latistuu. Löysin kirvelin siemeniä ja kylvin ne ruukkuun yrttitarhaani.
Torilla vakoilin toriparkkitilannetta. Lammikko oli suurentunut, samoin sorakasat ympärillä. Kauppahallissa aistin vaisua tunnelmaa. Tätä keskustaa ajetaan alas vääjäämättä hitaasti.
Luen Tommi Kinnusen Pintti kirjaa. Se vaikuttaa syvälle mieleeni.
Kirjan alkulehdellä on:"Kaikille kylille, joiden uunit yhä kuumenevat."
Jotkut ovat kertojia oikeasti.
Posted by quijote at 9:03 PM No comments:
Wednesday, May 22, 2019
Yrttitarha ja kukkamaa on sielulle hyväksi
Aamulla aikaisin katsoin keittiön ikkunasta yrttimaatani ja orvokkejani. Se teki silmille hyvää. Lonttisten rusakko ei ole ainakaan vielä keksinyt viljelmiäni. Saniaiset ovat kasvaneet huimaa vauhtia lämpimässä säässä. Olin unohtanut kuunliljat kokonaan, mutta nyt ne ovat jo isolla alulla.
Miksi puutaloalueelta halutaan purkaa Maarian VPK:n paloasema. Se, ja muutama puutalo aiotaan purkaa Raunistulassa kerrostalohankkeen tieltä. Uusi paloasema kuulemma siirtyisi Hepokultaan.
Puutalo asuminen on hyväksi sielulle ja jokaiselle haluavalle on sallittava oma yrttitarha ja kukkamaa. tai yhteisöllinen viljelypalsta.
Raunistulan Asukaskiinteistöyhdistys on valmis viemään kiistan hallintaoikeuteen, jos luonnos aikanaan muuttuu valtuuston hyväksymäksi kaavaksi. Turun kaavoittajille on saapunut useita mielipiteitä joissa arvostellaan suunnitelmaa.
Posted by quijote at 7:30 PM No comments:
Tuesday, May 21, 2019
Katsoin videolähetystä Turun eilisestä valtuuston kokouksesta. Monien muiden asioiden lisäksi valtuusto päätti että Logomon silta rakennetaan, vaikka kustannukset kohoavat todennäköisesti tuon 16miljoonan yli. Harvinaisen huonosti ja leväperäisesti hoidettu asia. Turku on kuulemma sitoutunut niin pahasti siltahankkeeseen, että sitä ei voi keskeyttää.
Näitä samanlaisia hankkeita ovat olleet Kaupunginteatterin korjaus ja funikulaari, joka kuljettaa halukkaita Kakolassa oleviin eliittitaloihin. Molemmissa hankkeissa lasku nousi tuntuvasti.
Oli myös valtuuston kyselytunti. Apulaiskaupunginjohtaja Virtanen vastasi Toriparkkityömaan tilanteesta kuin poliitikko yleensäkin. Hän ei vakuuttanut minua.
Posted by quijote at 11:54 AM No comments:
Monday, May 20, 2019
Kadonnut kirveli ja muita juttuja
Etsin torin taimipöydistä kirveliä. Ei löytynyt ja ostinkin viinisuolaheinän. Se on hyvää leivänpäällä, kuten moni muukin yrtti.
Mitä ihmettä nyt tapahtuu Ruotsalaisen teatterin kulmassa Hansakorttelin vieressä.
Posted by quijote at 4:12 PM No comments:
Sunday, May 19, 2019
Jokirannassa huomasin tämän hellyttävän taideteoksen. Hellyys pohjaton havaittavissa.
Portsan katumarkkinoilla oli menoa ja meinikiä. Ajattelin mielessäni että josko markkinakatua voisi jatkaa hieman. Oli nimittäin aika ahdasta. Juotiin kahvit ja talsittiin pois. Markkinoihin kuuluu erilaiset äänimaailmat, luonnolliset ja ihmisten tuottamat. Kuva tuossa yläpuolella on Heikkilänkadulta oleva sähkökaappi maalaus, joita tuetaan Kulttuuripääkaupunki vuoden rahoituksella. Ihmiset tanssivat kadulla ja se oli positiivista.
Tässä savi nostaa kiviä edelleen. Onkohan kukaan huomannut torin kaltevuuskulman jyrkentymisestä aiheutuvia murtumia asfaltissa toriparkki aidan lähellä.
Torikuopassa lammikot nostavat päitään.
Posted by quijote at 3:30 PM No comments:
Saturday, May 18, 2019
Pennisilta rakennettiin 1414. Se oli ainoa silta pitkän aikaa Aurajoen yli. Sen ylitys vei Vanhalta Suurtorilta Vähätorille tai päin vastoin. Kulkijat heittelivät toivomuspennejä jokeen. Silta paloi viimeisimmässä Turun palossa 1827.
Nyt Turun Ssuomalaisen Yhteiskoulun lukiolaiset ovat luoneet mobiilisovelluksen, jonka avulla Pennisiltaa voi katsella alkuperäisessä paikassaan. sukeltajat ja lukiolaiset tutkivat Aurajoen pohjassa olevia Pennisillan perustakiviä. Koska Aurajoki on hyvinkin haastava savisuuden vuoksi on kaikuluotaimesta ollut apua.
Toivon onnea ja menestystä jatkuvalle projektille.
Minulle kerrottiin että Pennisilta oli kohtisuoraan tuossa.
Haluan alkuperäisen Pennisillan takaisin, koska se on merkittävä historiallinen silta Turussa. Pennisilta olisi ollut parempi rakentaa Kirjastosillan sijaan (Rahamiehensilta). Olisi säästynyt kansallismaisemakin. Sitä paitsi Pennisillalla voitiin lukea kirjoja. Lihanmyynti kiellettiin Vähätorilla koska Pennisillalla pilkottiin lihaa kirveellä vielä 1700-luvulla. On ollut monitoimisilta historiallisesti.
Posted by quijote at 11:00 AM No comments:
Friday, May 17, 2019
Kuka haluaa kävellä pitkässä puutunnelissa kesällä
Eerikinkadulla, toriparkkimontun vuoksi on pitkä pimeä puutunneli jalonkulkijoille. En kyllä mene tuonne toista kertaa sillä se on ahistava. Kävin R-kioskissa tunnelin varrella ja siellä oli tunkkainen ja turhautunut vire.
Torimontussa asuu torinhenki. Se tarkkailee toinen silmä auki tapahtumia. Lapset ja eideetikot näkevät sen heti. Lammikko on saanut hieman hiekkaa silmilleen, mutta siellä se on. Toivokaamme ettei sieltä hyppää "keskiaikainen hyppykuppa" ja aiheuta hämminkiä.
Nyt on perjantai. Lämmintä on +23 astetta.
Posted by quijote at 4:29 PM No comments:
Thursday, May 16, 2019
Pienehköt lammet toriparkki kuopassa
Pääsin kurkistamaan verkkoaidan aukosta torin lammikoita. Kuvat eivät ole kaksisia, ottaminen oli hankalaa.
Soraa ilmeisesti yritetään kipata lammikoiden päälle. Kuulin että vettä olisi yritetty poistaa pumppaamalla mutta se ei onnistunut koska vettä tuli lisää.
Tänään on Turussa lämmintä.
Posted by quijote at 11:54 AM No comments:
Wednesday, May 15, 2019
Montun pohjalla oleva vesilätäkkö ei haihdu
Äänestin topakkaa naista eurovaaleissa.
Luin jostain uutisen että jossakin entisen Neuvostoliiton maassa nuori mies meni torille seisomaan valkoinen kyltti kädessään. Hänet vietiin kuulusteltavaksi. Pitäisikö kokeilla Turun torilla samaa. Meidän pyykkinarulla on valkoinen lakana kuivumassa. Sen tuoksu on puhtaan viileä.
Ettei totuus unohtuisi niin toriparkkimontun pohjalla lienee jokivettä. Äänestysretkellä ihmettelimme lätäkköä montun pohjalla. Se on ollut siellä jo jonkun aikaa. Se ei katoa haihtumalla, joten teemme päätelmiä. Jos montun pohjaa kaivetaan lisää, savi alkaa pulputa ja kuplia. Tarkkailkaamme joen pintaa, jos se laskee, tiedämme missä vesi on.
Ryytimaa Salvia ja Basilika. lipstikka puuttuu vielä. Pihamme maa on hieman myrkyllistä enkä siksi tohdi laittaa syötäviä avomaahan.
Posted by quijote at 7:39 PM No comments:
Tuesday, May 14, 2019
Havainnekuvia ortodoksisen kirkon kivetyksistä
Tsaarin aikaiset kivijalkakivet nousevat maan vajotessa. Kivet alkavat elää omaa elämäänsä, pyrkivät ulos säädetystä ruodusta. Jos ostat kahvimukillisen ja istut tuolille kahvi mukissa ei ole tasainen pinta, vaan kallistunut monttuun päin. Montussa ei ole elämää, ei ole ollut aikoihin.
Kirkon portaat kallistuvat ja karkaavat kohta. Miten sielusi voi, kyseli Ambrosius aikoinaan seurakuntalaisilta. Kiitos kysymästä vaan Sieluni väpäjää kauhusta. Ihmisen pitäisi kuulemma uskoa Jumalaan ja luottaa häneen että kaikki järjestyy. Tässä kaupingissa ei voi luottaa muuhun kuin että kaikki menee päin helvettiä korruption ja ahneuden vuoksi.
Ostin orvokkeja torilta. Tänään oli lämmintä ja ajattelin tulevia aikoja jossakin muualla. Ostin myös yrttejä. Erityisesti pidän Salviasta. Jokirannassa istuimme jäätelöä mutustellen ja lintuja katsellen. Lokkien seksiriitit ovat rajuja.
Posted by quijote at 5:03 PM No comments:
Sunday, May 12, 2019
Svetlana Aleksijevitsin Neuvostoihmisen loppu on huikea kuvaus erään järjestelmän tuhoutumisesta ja siitä mitä tuli sen jälkeen. Tavalliset ihmiset kertovat miten identiteetti säröili ja mahassa kurni nälkä.
Neuvostoihmisen loppu romaanissa on paradokseja riittävästi. Miten neuvostoihmisen identiteetin kävi kun siirryttiin kollektiivisuudensta raakaan kapitalismiin? Useimmille tavallisille ihmiselle se oli raastavaa ja monikin oli hukassa. Ei ollut valmiuksia elää vapaan kapitalismin auvossa. Neuvostoliiton hyväksi on luettava perusturva kuten ilmainen terveydenhuolta ja työ ja koulutus. Yhteisöllisyys toimi ainakin ruohonjuuri tasolla. Tämä kaikki katosi hyvinkin pian ja tilalle tuli hengissäselviämisen julma elämä. Venäjälle syntyi uusrikkaiden ja rosvojen luokka. Minnekähän katosivat Neuvostoliittolaisen yläluokan rahat ja etuoikeudet.
Venäjä kutistui alueellisesti kun siihen liitetyt maat itsenäistyivät. Venäläisiä kohdeltiin näissä valtioissa vihamielisesti ja tapettiin surutta tilaisuuden tullen.
Kansa rupesi ortodokseiksi ja perinteet olivat hukassa silläkin suunnalla. Paradoksien avulla voitiin selittää paljon tässäkin. Syvästi uskovainen kansa, jolla ei ollut mitään tietoa ortodoksisesta perinteestä uskonnosta, tuntui korvaavan kommunistiuskon ortodoksisuudella; jollakin on tyhjiö taytettavä.
Romaani on mielenkiintoinen ja mukaansatempaava. Sivuja on paljon, mutta sitä ei edes huomannut, sillä sisältö on ajatuksia herättävä.
Luin kirjan muutama viikko sitten ja sulattelin lukemaani, sillä kaikkea ei voi tajuta heti. En varmaankaan vieläkään ole ymmärtänyt ihan kaikkea.
Posted by quijote at 8:15 AM No comments:
Friday, May 10, 2019
Puinen kulkureitti kaupunkilaisten kävellä
Puuseppää aina tarvitaan. Yksi sanoi että:"Tässä ei enää ole järkeä." Kevytrakentaminen 0n vauhdissa. Puutavaraa on paljon. Itse toriparkkityömaalla portti oli kiinni ja monttu hiljainen.
Miten mahtavat putiikit jaksaa? R-Kioskiin ei silta ollut kutsuva, pikemminkin päin vastoin. Alla olevassa kuvassa R-Kioskin ovi.
Börsin purettava osa on kallistunut ja voi kupsahtaa monttuun ennen purkua. Näyttää rainaiselta ja nuhjuiselta.
Posted by quijote at 4:14 PM No comments:
Tuesday, May 7, 2019
Miina Äkkijyrkkä on jäljittämätön taiteilija. Hänellä on näyttely Turussa, Yliopistonkadun ja Aninkaistenkadun kulmassa olevassa galleriassa. Esitteen mukaan lehmät ja vasikat kertovat hänen elämäänsä. Eläimillä on sielukkaat silmät ja luonnetta. Värit ovat muuttuneet kirkkaammiksi ja samalla uhmakkaammiksi kuin aikaisemmin.
Näyttely on täällä vielä viikon.
Kävelimme kauppahalliin hyväntuulisena. Sitten saimme tietää että kauppahallin asikaskunta on pienentynyt vaarallisesti. Suosittu juustopuoti on lopettamassa toimintaansa. Syy on toriparkkityömaassa. Liikenne suunnittelu on epäonnistunut toriparkin rakentamisen vuoksi, eivätkä vanhat asiakkaat jaksa kävellä puutorilta kauppahalliin. Toivoa sopii että kauppahalli sinnittelisi elossa kunnes elämä normalisoituu keskustassa. Kauppahalli ei ole ainoa kauppaliike joka on ahdingossa keskustassa nykyään.
Ilman tila on huono. Monikin kärsii, minun lisäkseni, pölystä ja muista epäpuhtauksista.
Toriparkin piti valmistua jo ensi vuonna, mutta nyt uutisoitiin että se valmistuu 2022, ehkä.
Posted by quijote at 6:30 PM No comments:
Sunday, May 5, 2019
Kallistumistesti ortodoksisen kirkon vierellä
Tänä aamuna kun sepelkyyhkyt kujersivat epätoivoisesti ja muut linnut rääkyivät, teimme kallistumistestin ortodoksisen kirkon vieressä ja hautakynttilä meni hurjaa vauhtia torimonttuun päin tynkätorin yli. Video on nähtävissä fb:ssä Ortodoksisen kirkon tila lienee staattinen tai vajoamaa on nähtävästi havaittavaa. Yksi naapurissa asuva ihminen sanoi pelkäävänsä sillä mikään ei ole varmaa. Jos kirkon alla oleva savipatja lähtee liikkeelle, niin kirkko kallistuu sillä sen toinen pää on kalliolla. Murtumavaara seuraa kallistumista.
Porrastasanteen kallistuma on lisääntynyt, vaikka rakoa on paikattukin sementillä ja rautalangalla. Kuvassa kallistuma ei näy niin pahasti kuin se todellisuudessa on.
Näitä muovikarsinoita on torin ympärillä Eerikinkadulla ja "vikkenkulmalla."
Posted by quijote at 11:14 AM No comments:
Saturday, May 4, 2019
Turun tauti voi edelleenkin hyvin
Toriparkkityömaa seisoo taas. Tällä kertaa painauma on Kauppiaskatu 9:n kohdalla. Toriparkki on osoitus Turun taudin olemassa olosta ja kaupunkimme korruptoituneesta tavasta hoitaa päätöksiä. Olisi hyvä tietää miten lahjonta ja raha liikkui ennen toriparkkiäänestystä valtuustossa.
Asiantuntijan mukaan toriparkkisaven liikuttelu säteilee negatiivisesti noin kahden kilometrin säteellä. Savella on taipumus, kuten yleensäkin materialla, täyttää kyseinen aukko eli tyhjiö. Tätä ajatellen tapahtumia tulee olemaan jatkossakin, ja ne tapahtumat eivät ole miellyttäviä.
Tässä hieman muistin virkistämistä.
Posted by quijote at 5:37 PM No comments:
Wednesday, May 1, 2019
Dominikaanisen Mustan veljeskunnan tunnus oli totuus
Puutalokokonaisuus Kaskenkatu 3:ssa oli uhattuna tulipalon vuoksi muutama päivä sitten. Puutalot omistaa Grynderi Puolimatkan perikunta. Armas Puolimatkan piti pistää matalaksi puutalot ja rakentaa kerrostalo tilalle 1980-luvun alussa. Paikka on kulttuurisesti merkittävä, vanhan Dominikaanisen Mustan veljeskunnan luostarin entisenä paikkana. Siispä talot jäivät rapistumaan 1980-luvun alusta lähtien ja kaupungin patisteluista huolimatta, taloja ei ole kunnostettu. Nyt sitten erinäiset toimijat tiedottavat taloista purkukuntoisina, mikä ei pidä edes paikkaansa. Kuvia ei voine ottaa kohteesta juuri nyt, sillä se on tutkinnan kohde.
Täällä on ollut tapana että puutalot palavat oudosti uutisrakentamisen tieltä ja kaavamuutos järjestyy kätevästi, takaavat kokoomus ja demarit. Vasemmistoliitto ei ole Paavo Aition linjalla näissä talojen puruissa. Aitio ajatteli työllisyyttä, mutta purkaminen ei ole ollut kovin kaukonäköistä politiikkaa. Paavo Aitio oli SKDL edustaja.
Tänään on Vappu 2019. Kuuntelen radio RobinHoodista työväen lauluja.
Mustan veljeskunnan nimi johtuu veljestön viitan mustasta hupusta. Veljeskunnan tunnus oli Veritas eli totuus.
Posted by quijote at 10:10 AM No comments:
Newer Posts Older Posts Home
Subscribe to: Posts (Atom)
Edelfeltin Mataleena ja Kristus
Mataleena ei taistele tuulimyllyjä vastaan. Tuulimyllyt ovat Mataleena.
View my complete profile
Lammikko kasvaa joeksi ajatteli lokki ja sukelsi s...
Lounais-Suomen kirjailijoiden mikrohistoriaa IV
Lounais-Suomen kirjailijoiden mikrohistoriaa III
Lounais-Suomen kirjailijoiden mikrohistoriaa II
Kävelin sateessa sunnuntain aamuna
Lounais-Suomen kirjailijoiden mikrohistoriaa I
Yrttitarha ja kukkamaa on sielulle hyväksi
Kadonnut kirveli ja muita juttuja
Kuka haluaa kävellä pitkässä puutunnelissa kesällä
Pienehköt lammet toriparkki kuopassa
Montun pohjalla oleva vesilätäkkö ei haihdu
Havainnekuvia ortodoksisen kirkon kivetyksistä
Puinen kulkureitti kaupunkilaisten kävellä
Kallistumistesti ortodoksisen kirkon vierellä
Turun tauti voi edelleenkin hyvin
Dominikaanisen Mustan veljeskunnan tunnus oli totuus
Piken runoja ja kuvia
Puu ja Talo; Turun puutaloja
Antti Seppä. Pikkuisen polkkaa (1)
cafe noirin talo (1)
Isä Mitro Turussa (1)
Jari Tervo Troikka (1)
Jarkko Laine seura ry Turun Kirjastossa (1)
Jokikadun kulttuurikeskus tyhjillään (1)
Jokikadun Kulttuurikeskus. Simon Saari. Turku (3)
Kaikkien Murheellisten Ilo (2)
Maalla olon ihanuus (1)
Ntamo. Tua Forström. Hevosten parissa vietetyn yön jälkeen. (1)
Pääsiäiseksi värjättyjä munia (1)
papin toimenpidekielto Turussa (1)
Polven Kirja ja Vihko (1)
Pyhä Ksenia Pietarilainen (1)
Rauhankone Turun runoviikoilla (1)
Saveen valuva Turun Toriparkki (4)
Simo ja Siiri Aurajoessa (1)
Simon Saari. Turku (2)
Sinikka Tirkkonen. Unohdus (1)
Suomi ajetaan ruokajonoihin (1)
The Tall Ships' Race 2009 (4)
Turun Kaupunginhallitus lopettaa sivukirjastoja (1)
Turun keskiaikaiset markkinat (1)
Turun lähikirjastoja suljetaan (2)
Turun Ortodoksinen kirkko (1)
Turun Ortodoksinen Seurakunta (1)
UFO kukka kukassa (1)
Ukot hölisee joutavia (1)
Talvitonttu istuu nyt kesälomalla